open-index/open-wikipedia-markdown huggingface dataset:
Hildebert II

.

**Hildebert II** (570–95) bio je franački (merovinški) kralj Austrazije od 575. do 595. te kralj Burgundije od 592. do 595. 

Hildebert se rodio kao sin kralja Sigeberta I i kraljice Brunhilde. Ubistvo Brunhildine sestre Galsvinte, koga je 568. podstakla Fredegunda, ljubavnica njenog muža i Sigebertovog brata Hilperika I, bilo je potaklo građanski rat među Francima koji će obilježiti Hildebertov život. Godine 575. je njegov otac ubijen od strane atentatora koje je naručila Fredegunda. Zbog toga se kao dijete s majkom morao skloniti u Metz. S vremenom je stekao naklonost strica Guntrama koji ga je usvojio i temeljem čega je 592. naslijedio burgundsku krunu. Za vrijeme vladavine je bio bizantski saveznik i u ime cara Mavrikija bez uspjeha ratovao protiv Langobarda u Italiji. Umro je 595.
Harizma

Reč **harizma** ( - dar) označava retku osobinu ljudskih bića da poseduju jak šarm i privlačnu ličnost a nekad i jaku sposobnost ubeđivanja i neprisilnog usmerenja toka razgovora u željenom smeru.

Prema Richard Wisemanu karizmatična osoba ima tri svojstva: 
# osjeća vrlo snažne emocije,
# karizmatičar uzrokuje kod drugih ljudi vrlo snažno osjećanje emocija 
# Otpornost na utjecaje drugih karizmatičnih ljudi.

U hrišćanstvu, harizma predstavlja dar svetog Duha, odnosno blagodat.
Chen Shen

**Chen Shen** (陳深), kurtoazno ime **Chengyuan** (承源; cca. 570 - 618/626) bio je krunski princ kineske dinastije Chen. Bio je četvrti sin cara Chen Shubaoa i prvi sin njegove omiljene konkubine Supruge Zhang Lihua. Nakon što mu je otac došao na prijestolje 581. status krunskog princa je imao njegov stariji brat Chen Yin, designiran još u vrijeme njegovog djeda cara Xuana. Godine 588. je, pak, Chen Shubao odlučio Chen Yinu oduzeti status krunskog princa te ga dati Chen Shenu. Međutim, već sljedeće godine je južnu Kinu napala sjeverna dinastija Sui, razbila trupe dinastije Chen te zauzela prijestolnicu Jiangkang. Dok su svi velikodostojnici pobjegli iz palače, Chen Shen je ostao i mirno dočekao vojnike Suija s riječima "Vidim da ste dugo marširali i vjerojatno ste umorni." Vojnici su bili time duboko impresionirani, a na kraju i car Wen od Suija koji ga je zajedno s ocem doveo u Chang'an. Tamo se s njime dobro postupalo, a pod Wenovim sinom carem Yangom je služio kao guverner. Pod carem Gaozuom je služio u carskoj upravi. Tada je umro, iako precizna godina smrti nije poznata.
Li Dashi

**Li Dashi** () (570–628), bio je kineski historičar i službenik u upravi dinastija Sui i Tang. Najpoznatiji je po dvama knjigama - *[[Historija Sjevernih dinastija]]* i *[[Historija Južnih dinastija]]* - koje je počeo pisati, a koje je dovršio njegov sin Li Yanshou.
Pei Ji (Sui i Tang)

**Pei Ji** (裴寂) (570-629), kurtoazno ime **Xuanzhen** (玄真), formalno (posthumna titula) **Vojvoda od Hedonga** (河東公), bio je važni službenik dinastije Tang, odnosno njen kancelar of Karijeru je započeo u službi dinastije Sui, ali je poslije bio jedan od glavnih podstrekača generala Li Yuana da podigne ustanak protiv cara Yanga. Na kraju je Li Yuanu pomogao da uzme titulu car Gaozu i tako osnuje dinastioju Tang. Pod carem Gaozuom je uživao večlike počasti. Međutim, kada je 626. prijestolje preuzeo Gaozuov sin car Taizong, Pei je postao predmetom optužbi za korupciju i čaranje, te je na kraju prognan. Nešto kasnije se car Taizong, shvativši koliko je Pei sposoban, predomislio te ga pokušao vratiti na dvor, ali je Pei umro prije izvršenja tog ukaza.

## Napomene i reference

* *[[Knjiga Tanga]]*, vol. 57.http://ef.cdpa.nsysu.edu.tw/ccw/02/tan07.htm 
* *[[Nova knjiga Tanga]]*, vol. 88.http://ef.cdpa.nsysu.edu.tw/ccw/02/ntan14.htm 
* *[[Zizhi Tongjian]]*, vols. 183, 184, 185, 187, 188, 189, 190, 191, 192, 193.
570-e

**570-e** su decenija koja je počela 1. januara 570. i završila 31. decembra 579. 

## Događaji i trendovi
* 578 - Država Sjeverni Zhou okupira državu Sjeverni Qi čime je sjeverna Kina ponovno ujedinjena.

## Reference
Gao Heng

**Gao Heng** (高恆) (570–577), ponekad navođen i kao **Youzhu od Sjevernog Qija** ((北)齊幼主), bio je kratkotrajni i posljednji car kineske dinastije Sjeverni Qi. Bio je sin cara Gao Weija i carice Mu Sheli. Godine 577, kada je bio još dijete, otac je, potaknut lošim znamenjem koje je ukazivalo na promjene carske vlasti, odlučio formalno abdicirati u njegovu korist. Međutim, iste godine s državu Sjeverni Qi napale trupe suparničke države Sjeverni Zhou. Gao Heng i njegov otac su zarobljeni i odvedeni u Chang'an, prijestolnicu Sjevernog Zhoua. Tamo je krajem 577. car Wu od Sjevernog Zhoua naredio svim članovima klana Gao da izvrše samoubistvo ili da budu pogubljeni. Gao Weijev rođak Gao Shaoyi je još nekoliko godina u egzilu kod Tujuea za sebe svojatao carsku titulu.
Pybba od Mercije

**Pybba** (570?&ndash;606/615) (također **Pibba**, **Wibba**, **Wybba**) bio je rani kralj Mercije, jednog od anglosaksonskih kraljevstava. Bio je sin kralja Creode i otac kraljeva Pende i Eowe. Na temelju prilično oskudnih podataka se pretpostavlja da je na prijestolje došao oko 593. i da je umro 606. ili 615. 

Knjiga *[[Historia Brittonum]]* navodi da je Pybba imao 12 sinova. Cearl se od strane Bede Uvaženog navodi kao još jedan mercijski kralj u istom periodu, te se pretpostavlja da mu je bio suvladar ili nasljednik. Anglosaksonska kronika, pak navodi da na prijestolje oko 626. došao Pybbun sin Penda. 

Otada pa sve do kralja Ceolwulfa svrgnutog 823. godine svi kraljevi Mercije (sa mogućim izuzetkom kratkotrajne vladavine Beornrada) su bili Pybbini potomci.

## Reference
David Tomasi

**David Tomasi** (1981); italijanski profesor, psihoterapeut,slikar i muzičar.

## Historija i Karijera
2000-2007 Univerzitet u Veroni, Akademija Umjetnosti, "G.B. Cignaroli", diplomirao *Summa cum Laude* Magistrat u Umjetnosti, MFA sa dodatnim Post Diplomskim Kursevima. 2010 Dopunsko Obrazovanje sa Certifikacijom, Odjel za Medicinu i Kliničku Psihologiju. 2003-2005 Rad u kolaboraciji sa "Teatro Nuovo" i "Teatro Stabile Verona". 2003-2006 Tutor i Profesora na Akademiji "G.B. Cignaroli" 2004-2005 Član pozorišta, Baletni Ansambl Verona, koreograf: Sisina Augusta.

## Vanjske veze

* David Tomasi Web sajt(EN/ITA/DE/RÆ) 
* KunsTart International Fair(EN) 
* RETN Channel 13, SAD (EN)
* Art Catalogue 2010(EN)
Sinajska gora

**Sinajska gora** (**Sinaj**; Mojsijeva gora) je planina na južnom delu Sinajskog poluostrva u Egiptu, sa najvišim vrhom od 2.285 m. Poznata je u jevrejskoj, hrišćanskoj i muslimanskoj tradiciji kao mesto gde je Mojsije primio Deset zapovesti. 

Po biblijskom predanju tu u pustinji su Jevreji i Mojsije proveli 40 godina lutajući iz egipatskog ropstva, tražeći obećanu zemlju Hanan. Na Sinaju su ljudi preko Mojsija dobili Deset Božijih zapovesti.

U Sinajskoj pustinji na mestu gde se Mojsiju javio Gospod JHVH (oko 1400 godine pre Hrista), 330. godine carica Jelena, majka cara Konstantina Velikog, podigla je kapelu posvećenu Bogorodici. Kasnijom dogradnjom je nastao najstariji hrišćanski manastir Svete Katarine, koji se nalazi na jugu Sinajskog poluostrva.
Prozelitizam

**Prozelitizam** je namerno obraćanje u neku veru pristalica druge vere, težnja onih koji gledaju da, naročito nečasnim i ružnim sredstvima, pristalice druge verske stranke pridobiju za svoju stranku.

**Prozelit** (starogrčki: προσήλυτος *proselythos* - pridošlica, došljak) predstavlja došljaka, pridošlicu; to je obraćenik koji je iz jedne vere prešao u neku drugu. Izraz potiče od helenističkog judaizma, kada su se, u vreme Hristovo, ovako nazivali neznabošci koji su primili jevrejsku veru. 

U Grčkoj je prozelitizam ustavom zabranjen.
Ptice nebeske (razvrstavanje)

**Ptice nebeske** može označavati:

* Ptice nebeske, znameniti Isusov govor
* Ptice nebeske (TV serija), hrvatska/jugoslavenska TV-serija iz 1989. za koju je scenarij napisao Ivo Brešan;
** Ptice nebeske (roman), roman Ive Brešana iz 1990. nastao po motivima TV-serije.
Sailor Jupiter

**Makoto Kino** ili Jupiterova ratnica (en. *Sailor Jupiter* or *Lita Kino*, ja. セーラージュピター, Sērā Jupitā), je lik u anime seriji Sailor Moon, Jupiterova ratnica zbog čega je planet Jupiter njen planet zaštitnik. Glas joj je posudila Emi Shinohara (ja. 篠原恵美, Shinohara Emi).

## Opis Jupiterove ratnice
Ona je četvrta ratnica, njen je planet zaštitnik Jupiter pa ju zato i zovu Sailor Jupiter. Fizički je snažna, ali emotivno osjetljiva i zaljubljiva. Odlično kuha, a Usagi je upoznala nakon što ju je spasila od školskih nasilnika. Jednom prilikom su obje bile zaljubljene u istog mladića, Motokija. Posjeduje i moć oluje, a osim što je draga i romantična, najstarija je od ratnica. Voli sve vrste hrane, ali najdraža hrana joj je pita s trešnjama. Omiljene Makotine boje su zelena i ružičasta, a od životinja, najdraži su joj konji. Kao i većina ratnica (osim Chibiuse i njoj nalik, Mjesečevih ratnica) ima oko 16 godina (najmanje 14 godina), a rođendan joj je 5. prosinca, a u zodijaku je Strijelac. Visoka je 175 centimetara, a krvna grupa joj je 0. Njezin hobi joj je kuhanje. Njezine transformacije su:
* **Jupiter Power, Make Up!**
* **Jupiter Star Power, Make Up!**
* **Jupiter Crystal Power, Make Up!**

Njezini napadi su:
* **Supreme Thunder** 
* **Supreme Thunder Dragon**
* **Sparkling Wide Pressure** 
* **Jupiter Oak Evolution**

Grupe Makotinih moći i napada su:
* **Sailor Teleport!**
* **Sailor Planet Power!**
* **Sailor Planet Attack!**
* **Silver Crystal Power!**
* **Sailor Special Garlic Attack!**

Predmeti koje posjeduje su:
* **Jupiter Transformation Pen** 
* **Rose Earrings** 
* **Communication Devices** 
* **Jupiter Star Power Stick** 
* **Jupiter Crystal Power Stick** 
* **Jupiter Crystal** 
* **Jupiter Oak Leaves**

## Povezano
* Jupiter
* Jupiter (mitologija)

## Ostale ratnice
* Usagi Tsukino
* Minako Aino
* Ami Mizuno
* Rei Hino
* Haruka Tenou
* Michiru Kaiou
* Setsuna Meiou
* Chibiusa
* Hotaru Tomoe
Ptice nebeske (TV serija)

**Ptice nebeske** je hrvatska (jugoslavenska) petodijelna televizijska miniserija originalno emitirana od strane RTV Zagreb u okviru mreže JRT 1989. godine. Scenarij za nju je napisao Ivo Brešan, a radnja prati sudbinu dvojice varalica - Grofa, koga je tumačio Zijad Gračić i Motku, koga je tumačio Žarko Potočnjak - koji pokušavaju steći bogatstvo od 1930-ih do 1970-ih. Brešan je scenarij adaptirao u istoimeni roman objavljen 1990. godine.

## Vanjske veze
*
571.

__NOTOC__
Godina **571.** (**[[rimske brojke|DLXXI]]**) bila je redovna godina koja počinje u četvrtak u julijanskom kalendaru. Oznaka 571. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* 21.3. - Monofizitski kršćani odbacuju prijedlog prihvaćanja Halkedonskog sabora, čime se produbljuje višedecenijska šizma među kršćanima na teritorijama Bizantskog Carstva. Justin II ukazom započinje novu seriju progona monofizita.
* 30.3. - U perzijskom dijelu Armenije pod vodstvom Vardana II Mamikonijana otpočinje novi ustanak protiv perzijske (sasanidske) vlasti.
* Langobardi osvajaju Avellino i Benevento.


## Rođenja
* april - Muhamed, islamski prorok. Kod sunita se smatra da je Muhamedov rođendan 12. dan mjeseca Rabi'-ul-Awwal, trećeg mjeseca u muslimanskom kalendaru, što odgovara 22. aprilu 571. Kod šijita se smatra da je to bila zora 17. dana mjeseca Rabi'-ul-Awwal, što odgovara 27. aprilu 571.
* Yang Jun, kineski princ
* Wang Gui, kineski kancelar dinastije Tang (u. 639)
* Li Jing, kineski general i kancelar dinastije Tang (u. 649)

## Smrti
* Car Kimmei, car Japana
* Gao Yan, princ kineske dinastije Sjeverni Qi
* He Shikai, službenik države Sjeverni Qi

## Reference
Muharrem

**Muharrem** ili **Muharram ul Haram** je prvi mjesec po islamskom kalendaru. To je jedan od četiri sveta mjeseca tokom godine. Nije poželjno biti u ratu ili se na drugi način boriti tokom ovog mjeseca, a sukobi često prestaju tokom Muharrema.

Prvi dan Muharrema je početak godine u islamu. Muharremski festival se održava u ovom mjesecu, šijiti se sjećaju bitke kod Karbale.

Slavljenje islamske Nove godine nije priznati islamski praznik, pa zbog toga mnogi muslimani smatraju da je ta tradicija haram.

## Konverzija u gregorijanske mjesece
Islamski kalendar je lunarni kalendar, i mjeseci odgovaraju početku nove mjesečeve faze. S obzirom da je islamski kalendar 11 do 12 kraći od solarne godine, Muharrem se mijenja kroz solarne godine. Ovdje su počeci i krajevi Muharrem (prema Umm al-Qura kalendaru Saudijske Arabije:)

## Neki događaji iz Muharrema
* 10. Muharrem 61. AH (10. oktobar 680.) &mdash; Bitka kod Karbale - Husejn ibn Ali stradao sa svim svojim ljudima (Ašura).
* 25. Muharrem 95. AH (20. oktobar 713.)? &mdash; Ubijen Zajn al-Abidin, četvrti šijitski imam (dati su različiti datumi).

## Reference
Nova era

**Nova era** ili **naša era** (skr. *ne.* ili **n. e.**; , "opća era", doslovno "obična era"; ), rjeđe **tekuća era**, jesu izrazi kojima se označava vremenski period koji je počeo prvom godinom gregorijanskog kalendara, odnosno izrazi koji služe kao alternativa eri Anno Domini prilikom označavanja godina i dužih vremenskih perioda (decenija, vijek, milenijum). Nova era u suštini potpuno odgovara eri Anno Domini, koja započinje navodnom godinom rođenja Isusa Krista; izraz "nova era" se koristi zato što je era Anno Domini postala svjetski standard za označavanje godina, uključujući brojne zemlje koje nisu kršćanske. Izraz "nova era" se, stoga smatra, "neutralnijim" i politički korektnijim. Drugi argument za korištenje ovog izraza jest taj da je Dionizije Mali, tvorac ere Anno Domini, pogrešno odredio datum Isusovog rođenja za nekoliko godina, pa je izraz "nova era" jednostavno precizniji.

Praksu korištenja izraza "nova era" - najvidljiviju kada se označavaju godine prije 1. godine nove ere - su prvi počeli koristiti jevrejski učenjaci u Njemačkoj 19. vijeka. Službeno su je ustanovile komunističke države, uključujući i bivšu Jugoslaviju u sklopu uvođenja prisilne sekularizacije, a u nekima od njih se običaj korištenja izraza "nova era" ili "naša era" zadržao i nakon pada komunizma. U manjoj mjeri se ista praksa može pronaći i u Italiji i drugim zemljama koje se određuju kao sekularne. U SAD-u je od 1980. godine primjetno masovno napuštanje korištenja Anno Domini skraćenica / ("prije Krista"; "ljeto Gospodnje") u korist izraza / ("prije nove ere"; "nove ere"), što se tumači kao posljedica dominacije sekularne ljevice u američkim obrazovnim i znanstvenim institucijama.

## Vanjske veze
* Whatever happened to B.C. and A.D., and why?  (United Church of Christ)
Rebi-ul-evvel

**Rebi-ul-evvel** (*Rabi' al-awwal*, ) je treći mjesec islamskog kalendara. Za vrijeme ovog mjeseca, muslimani širom svijeta slave *[[Mawlid]]* - rođendan islamskog proroka Muhameda. Sunitski muslimani vjeruju da se rođenje Muhameda zbilo na dvanaesti dan ovog mjeseca, dok šijitski muslimani vjeruju da se zbilo u zoru sedamnaestog dana. Izraz *Rabī‘ al-awwal* znači *prvi [mjesec]* ili *početak [[proljeće|proljeća]]*, što odgovara položaju u pred-islamskog arapskom kalendaru prije ukidanja prakse interkalacije.

## Konverzija u gregorijanske mjesece
Islamski kalendar je lunarni kalendar, i mjeseci odgovaraju početku nove mjesečeve faze. S obzirom da je islamski kalendar 11 do 12 kraći od solarne godine, Muharrem se mijenja kroz solarne godine. Ovdje su počeci i krajevi Safera (prema Umm al-Qura kalendaru Saudijske Arabije:)

## Neki događaji
* 1. Rebi-ul-evvel 897. (2. januar 1492.) &mdash; Pad Granadskog emirata, poslednje muslimanske države na Iberijskom poluostrvu.
* 8. Rebi-ul-evvel ( 1. januar 874.) &mdash; Umro Hasan al-Askari, 11-ti imam šiitskih Dvanaestnika.
* 9. Rebi-ul-evvel &mdash; *[[Eid-e-Shuja']]* ("praznik hrabrih") ili *Eid-e-Zahra* ("praznik Fatimine porodice"), okončanje dvomesečne žalosti zbog Karbalskog masakra kod Dvanaestnika.
* 12. Rebi-ul-evvel &mdash; *[[Mawlid]]*, Prorokov rođendan za sunite
* 17. Rebi-ul-evvel 83. ( 20. april 702.) &mdash; Prorokov rođendan za šiite i rođendan šestog šiitskog imama Džafera es-Sadika
* 18. Rebi-ul-evvel 9. ( 5. jul 630.) &mdash; Rođena Umm Kulthum bint Ali, kćerka Alija i Fatime
* 26. Rebi-ul-evvel 3. BH (novembar 619.) &mdash; Umro Muhamedov stric Ebu-Talib
* Rebi-ul-evvel &mdash; Brak Muhameda i Hatidže bint Huvejlid (?)
* Rebi-ul-evvel 1. (septembar 622.) &mdash; Muhamedova Hidžra, izgrađena prva džamija, Al Kuba.

## Reference

## Vanjske veze
* Islamic-Western Calendar Converter (Based on the Arithmetical or Tabular Calendar)
* Islamic Calendar / Hijri Calendar for Makkah
Rebi-ul-ahir

**Rebi-ul-ahir** (*Rabī` al-Ākhir*; ), također poznat i kao **Rabī’ al-Thānī** () je četvrti mjesec u islamskom kalendaru.

## Konverzija u gregorijanske mjesece
Islamski kalendar je lunarni kalendar, i mjeseci odgovaraju početku nove mjesečeve faze. S obzirom da je islamski kalendar 11 do 12 kraći od solarne godine, Muharrem se mijenja kroz solarne godine. Ovdje su počeci i krajevi Safera (prema Umm al-Qura kalendaru Saudijske Arabije:)

## Neki događaji
* 8. Rebi-ul-ahir 232 AH (2. decembar 846) &mdash; Rođen 11. imam Hasan al-Askari.
* 10. ili 12. Rebi-ul-ahir 201 AH (5. ili 7. novembar 816) &mdash; Umrla Fātimah bint Mūsā, kćerka sedmog imama i sestra osmog.
* 11. Rebi-ul-ahir 561 AH (14. februar 1166) &mdash; Umro Abdul Kadir Džilani, pravnik, sufija, osnivač kadirija.

## Reference



## Vanjske veze
* Islamic-Western Calendar Converter (Based on the Arithmetical or Tabular Calendar)
* Islamic Calendar / Hijri Calendar for Makkah
Džumade-l-ula

**Džumade-l-ula** (*Jumada al-awwal* ), također i **Jumada al-Ula** je peti mjesec islamskog kalendara.

## Konverzija u gregorijanske mjesece
Islamski kalendar je lunarni kalendar, i mjeseci odgovaraju početku nove mjesečeve faze. S obzirom da je islamski kalendar 11 do 12 kraći od solarne godine, Muharrem se mijenja kroz solarne godine. Ovdje su počeci i krajevi Safera (prema Umm al-Qura kalendaru Saudijske Arabije:)

## Neki događaji
* 5. džumade-l-ula 5 AH (2. oktobar 626) &mdash; Rođena Zajnab bint Ali, unuka proroka Muhameda. 
* 5. džumade-l-ula 36 AH (30. oktobar 656) &mdash; Mogući datum rođenja Zajn al-Abidina, četvrtog šiitskog imama. 
* 20. džumade-l-ula 857 AH (29. maj 1453) &mdash; Mehmed Osvajač zauzima Carigrad.

## Izvori



## Vanjske veze
* Islamic-Western Calendar Converter (Based on the Arithmetical or Tabular Calendar)
* Islamic Calendar / Hijri Calendar for Makkah
Džumade-l-uhra

**Džumade-l-uhra** (*Jumaada al-Akhir* ili *Jumada al-Akhira*), također poznat i kao **Jumada al-Thani** () je šesti mjesec islamskog kalendara.

Dva mjeseca označena sa Džumada su označavali sušno doba godine.

## Konverzija u gregorijanske mjesece
Islamski kalendar je lunarni kalendar, i mjeseci odgovaraju početku nove mjesečeve faze. S obzirom da je islamski kalendar 11 do 12 kraći od solarne godine, Muharrem se mijenja kroz solarne godine. Ovdje su počeci i krajevi Muharrem (prema Umm al-Qura kalendaru Saudijske Arabije:)

## Neki događaji
* 3. Džumade-l-uhra 11. AH (26. ili 28. august 632.) &mdash; Umrla Fatima bint Muhamed
* 3. Džumade-l-uhra 193. AH (24. mart 809.) &mdash; Umro Harun al-Rašid, peti abasidski kalif
* 20. Džumade-l-uhra 5. BH (27. juli 604.) &mdash; Rođena Fatima bint Muhamed
* 22. Džumade-l-uhra 13. AH (23. august 634.) &mdash; Umro Abu Bakr, prvi kalif

## Izvori



## Vanjske veze
* Islamic-Western Calendar Converter (Based on the Arithmetical or Tabular Calendar)
* Islamic Calendar / Hijri Calendar for Makkah
Redžeb

**Redžeb** (*Rajab*, arapski: ) je sedmi mjesec islamskog kalendara. Naziv mu dolazi od riječi *Rajaba* ili "poštovati".

Smatra se jednim od četiri sveta mjeseca u islamu kada su bitke zabranjene. I pred-islamski Arapi su smatrali ratovanje zabranjenim u toku četiri mjeseca. U ovom mjesecu se "nije smio čuti zvuk željeza, gvožđa, čak ni ako ga proizvodiše halatke".

Mjesec prethodi ramazanu. Kada je Muhamed opazio mjesec redžeba, molio se Allahu:

 
**'

"Molim Allaha da nam se smiluje, da nam blagoslovi redžeb i šaban i da nam podari mjesec ramazan (tj. produži nam život do ramazana, kako bi nam ovaj dobro činio svojim blagoslovima)."

== Konverzija u gregorijanske mjesece ==
Islamski kalendar je lunarni kalendar, i mjeseci odgovaraju početku nove mjesečeve faze. S obzirom da je islamski kalendar 11 do 12 kraći od [[Tropska godina|solarne godine]], Muharrem se mijenja kroz solarne godine. Ovdje su počeci i krajevi Muharrem (prema Umm al-Qura kalendaru [[Saudijska Arabija|Saudijske Arabije]]:)



== Neki događaji ==
* 1. redžeb 57 AH (10. maj [[677]]) &mdash; Rođen peti od [[dvanaest imama]] [[Muhamed al-Bakir]].
* 5. redžeb 214 AH (8. septembar [[829]]) &mdash; Rođen deseti imam [[Ali al-Hadi]].
* 6. redžeb 1367 AH (15. maj [[1948]]) &mdash; [[Nakba]], "Dan katastrofe" za palestinske Arape (15. maj)
* 9. redžeb 932 AH (21. april [[1526]]) &mdash; [[Prva Bitka kod Panipata]] vodi osnivanju [[Mogulsko Carstvo|Mogulskog Carstva]] u Indiji. 
* 10. redžeb 195 AH (12. april [[811]]) &mdash; Rođenje devetog imama [[Muhammad al-Taqi|Muhammada al-Taqija]].
* 13. redžeb 21 BH (15. septembar [[601]]) &mdash; Rođen [[Alija ibn Abi Talib|Ali]], prorokov rođak, zet i četvrti kalif.
* 25. redžeb 183 AH (4. septembar [[799]]) &mdash; Umro sedmi imam [[Musa al-Kazim]].
* **27. redžeb''' - Isra i Mi'radž - Muhamedovo noćno putovanje do “Hrama dalekog” i kroz "sedam nebesa".
* 27.? redžeb 583 AH (2. oktobar 1187) &mdash; Saladin osvojio Jerusalim.
* 28. redžeb 1342 AH (3. mart 1924) &mdash; Ukinut Osmanski kalifat.
* redžeb 9 AH (oktobar/novembar 630) &mdash; "Bitka kod Tabuka", Muhamedova vojna ekspedicija protiv Vizantinaca.

## Reference



## Vanjske veze
* Islamic-Western Calendar Converter (Based on the Arithmetical or Tabular Calendar)
* Islamic Calendar / Hijri Calendar for Makkah  
* Conversion of Islamic and Christian dates (Dual) 
* Monthly Profiles of the Islamic Calendar(Copyright)
* The Night Journey: The Spiritual Significance of Isra and Mi`raj
Rajab (razvrstavanje)

**[[Redžeb|Rajab]]** označava sedmi mjesec islamskog kalendara (**redžeb**). Također može označavati:

* Naqsh-e Rajab, arheološko nalazište u Iranu
* Rajab (Jalandhar), selo u Indiji
* Rajab (ime), osobno ime

;V. također
* Recep (razvrstavanje)
Safer

**Safar** () je drugi mjesec islamskog kalendara.

## Etimologija
Data su tri značenja reči *safar*:
* "prazan" - navodno bi kuće ostale prazne kada bi svi otišli u ratovanje, nakon isteka perioda zabrane u mesecu muharemu.
* "žut" - mesec je prvobitno bio jesenji, lišće je požutelo
* "zviždanje vetra" - padao je u vetrovito vreme godine.

## Konverzija u gregorijanske mjesece
Islamski kalendar je lunarni kalendar, i mjeseci odgovaraju početku nove mjesečeve faze. S obzirom da je islamski kalendar 11 do 12 kraći od solarne godine, Muharrem se mijenja kroz solarne godine. Ovdje su počeci i krajevi Safera (prema Umm al-Qura kalendaru Saudijske Arabije:)

## Neki datumi iz Safera
* 1. Safer 61. AH (31. oktobar 681) – Zarobljenici sa Karbale dovedeni u Jezidovu palatu u Damasku.
* 6.? Safer 61. AH (5. novembar 681) – Mučeništvo Sukejne bint Husein, mlađe kćerke Husein bin Alija.
* 14. Safer 609. AH (12. jul 1212) – Bitka kod Las Navas de Tolose je prekretnica za Rekonkvistu u Španiji i najava pada Almohada.
* 20. ili 21. Safer – Arbain, 40 dana nakon Ašure.
* 7. ili 28. Safer 50. AH (6. ili 27. mart 670) – Mučeništvo Hasan ibn Alija.

## Reference



## Vanjske veze
* Islamic-Western Calendar Converter (Based on the Arithmetical or Tabular Calendar)
* Islamic Calendar / Hijri Calendar for Makkah
Ša'ban

**Ša'ban** (*Sha'aban*, (arapski: ) je osmi mjesec kalendara.

Ovo je mjesec ‘razdvajanja’, koji je takav naziv dobio jer su tada paganski Arapi imali običaj razdvojiti se u potrazi za vodom. Na petnaestu noć ovog mjeseca pada Shab-i-Barat: ‘Noć bilježenja’; neki vjernici smatraju da je upravo na ovu noć prorok Muhamed rekao svojim sljedbenicima da Alah bilježi sva djela koja ljudi trebaju obaviti sljedeću godinu.

## Konverzija u gregorijanske mjesece
Islamski kalendar je lunarni kalendar, i mjeseci odgovaraju početku nove mjesečeve faze. S obzirom da je islamski kalendar 11 do 12 dana kraći od solarne godine, Muharrem se mijenja kroz solarne godine. Ovdje su počeci i krajevi Muharrem prema Umm al-Qura kalendaru Saudijske Arabije:)

## Neki događaji
* 4. ša'ban 26 AH (15. maj 647) &mdash; Rođen Abbas ibn Ali, polubrat Husejna ibn Alija.
* 5. ša'ban 4 AH (10. januar 626) &mdash; Rođen Husejn ibn Ali, prorokov unuk. 
* 5. ša'ban 38 AH (6. januar 659) &mdash; Rođen Zajn al-Abidin, četvrti šiitski imam, sin Husejna ibn Alija.
* 7. ša'ban 47 AH (2. oktobar 667) &mdash; Rođen Qasim ibn Hasan, prorokov praunuk, mladi ratnik.
* 11. ša'ban 42 AH (29. novembar 662) &mdash; Rođen Ali al-Akbar ibn Husayn, sin Husejn ibn Alija.
* **15. ša'ban** - *Laylat al-Bara’at‎* 
* 23. ša'ban 492 AH (15. juli 1099) &mdash; Krstaši osvojili Jerusalim.

## Povezano
* Islamski kalendar
* Mid-Sha'ban

## Reference

## Vanjske veze
* Islamic-Western Calendar Converter (Based on the Arithmetical or Tabular Calendar)
* Islamic Calendar / Hijri Calendar for Makkah
Ševval

**Ševval** (*Shawwāl*; () je deseti mjesec islamskog kalendar. Na arapskom doslovno znači ‘nositi’; ime je dobilo zato što su ženke deve obično nosile plod u to doba godine.

## Post tokom ševvala

Prvi dan ševvala je ramazanski bajram. Neki muslimani poste prvih šest dana ševvala zato jer je post zabranjen na taj dan. Prema Sahih Muslimu, šest dana tog posta zajedno sa ramazanskim postom odgovaraju "trajnom" postu. Razlog za tu tradiciju je nauk prema kome se dobro djelo u islamu vraća 10 puta, pa post od 30 dana tokom ramadana te 6 dana tokom ševvala odgovara cijeloj godini. Često je pogrešno uvjerenje da šestodnevni post mora biti u uzastopnim danima, ali to ne propisuje nijedan hadis.

## Konverzija u gregorijanske mjesece
Islamski kalendar je lunarni kalendar, i mjeseci odgovaraju početku nove mjesečeve faze. S obzirom da je islamski kalendar 11 do 12 kraći od solarne godine, Muharrem se mijenja kroz solarne godine. Ovdje su počeci i krajevi Muharrem (prema Umm al-Qura kalendaru Saudijske Arabije:)

## Neki događaji
* 1. Ševval - Ramazanski bajram
** 1. Ševval 1221. (12. decembar 1806.) &mdash; Karađorđevi ustanici osvajaju beogradsku Varoš u šancu.

## Napomene

## Vanjske veze
* Islamic-Western Calendar Converter (Based on the Arithmetical or Tabular Calendar)
* Islamic Calendar / Hijri Calendar for Makkah  
* Sahih Muslim
Zu-l-ka'de

**Zu-l-ka'de** (*Dhu al-Qa'dah*, *Dhu'l-Qadah* ili *Dhu al-Qi'dah* () je jedanaesti mjesec u islamskom kalendaru. Predstavlja jedan od četiri sveta mjeseca tokom kojih je muslimanima zabranjeno ratovanje, pa zato ima nadimak ‘Gospodar primrija’.

## Vanjske veze
* Islamic-Western Calendar Converter (Based on the Arithmetical or Tabular Calendar)
* Islamic Calendar / Hijri Calendar for Makkah
Zu-l-hidždže

**Zu-l-hidždže** (*Dhu al-Hijjah*; () je dvanaesti i posljednji mjesec islamskog kalendara.

To je sveti mjesec islamskog kalendara, koji označava kraj godine. "Dhu al-Hijjah" doslovno znači ‘Gospodar hodočašća.’ U ovom mjesecu hodočasnici sa svim krajeva svijeta odlaze na Hadž, odnosno okupljaju se u Meki kako bi posjetili Kabu. Hadž se vrši na osmi, deveti i deseti dan mjeseca. Dan Arafata se obilježava na 9. dan mjeseca. Kurban bajram počinje na 10. i završava na 13. dan ovog mjeseca.

## Vanjske veze
* Islamic-Western Calendar Converter (Based on the Arithmetical or Tabular Calendar)
* Hadith on Dhul-Hijjah
Muhamed Husein Tabatabai

Alame sajed **Muhamed Husein Tabatabai** (16. 3. 1904. – 7. 11. 1981., ) je bio iranski šijitski teolog i filozof. Najpoznatiji je kao autor *[[Tafsir al-Mizan]]a*, kuranske egzegeze.

## Reference

## Vanjske veze
* Smisao života u Tabatabaijijevoj filozofiji (Tehran Halilović)
;Ostali projekti
Kapernaum

**Kapernaum** ili **Kafarnaum** (, *Kfar Nahum* - "Nahumovo selo") je bilo rimsko vojno utvrđenje na severnoj obali Galilejskog jezera i centar rimske vlasti u Galatiji. Arheolozi su otkopali ostatke sinagoge blizu mesta gde se u to vreme verovatno nalazio grad.

Pominje se u Novom zavetu kao mesto propovedanja Isusa Hristosa u sinagogama i izlečenja brojnih ljudi.
Yang Jun (princ)

**Yang Jun** (楊俊) (571–600), nadimak **Azhi** (阿祇), formalno **Princ Xiao od Qina** (秦孝王), bio je carski princ kineske dinastije Sui. Bio je treći sin cara Wen (Yang Jian) i njegove supruge Dugu Qieluo. Kada mu je otac 581. preuzeo prijestolje i tako osnovao dinastiju Sui, za krunskog princa je izabrao starijeg brata Yang Yonga, dok je Yang Junu dao titulu princa od Qina. Yang Jun se u mladim danima zanimao za budizam te molio oca da mu se dozvoli zarediti, što je odbijeno. Umjesto toga se oženio za princezu Cui, sestru generala Cui Hungdua. Ona mu je oko 586. rodila sina po imenu Yang Hao. Dvije godine kasnije je sudjelovao u pohodu na teritorije južne dinastije Chen, kada mu je povjerena komanda nad snagama u srednjem toku rijeke Yangtze. Iako je, grozeći se nasilja i krvoprolića, odbio napredovati, uspješnim odbiojanjem ofenzive Chena je tamošnje trupe spriječio da interveniraju i spase prijestolnicu Jiangkang, a što je dovelo do pada dinastije Chen i ujedinjenja Kine. Zbog toga mu je otac ukazao počasti, a 590. ga imenovao guvernerom provincije Bing. Tada se, međutim, Yang Jun prvi put odao lagodnom životu i počeo uzimati konkubine, uključujući jednu koja mu je rodila sina po imenu Yang Zhan. Također je počeo graditi raskošne palače, daleko velebnije od carskih. S vremenom mu je supruga postala ljubomorna, te ga 597. počela trovati. Yang Jun se teško razbolio i došao na liječenje u Chang'an. Tamo mu je otac otkrio trovanje, ali i luksuzni život koji mu je prethodio, te ga lišio svih titula. Yang Jun je umro 600. lišen svih počasti. Njegov sin Yang Hao je 618. bio nakratko proglašen carem od strane Yuwen Huajia, generala koji je u tadašnjem metežu pokušao očuvati autoritet dinastije Sui.

## Reference
Proširenje zakona

**Proširenje zakona** (takođe **antiteza zakona**) se odnosi na Isusovo tumačenje Mojsijevog zakona, izneto u čuvenoj Besedi na gori, i na drugim mestima. Evanđelje po Mateju prenosi sledeće Isusove reči:

Isus je u više navrata afirmisao Toru i nije ju smatrao balastom koji treba odbaciti. Prema Lukinom jevanđelju, govorio je: *“Lakše je da nebo i zemlja prođu, nego da propadne jedna crtica iz zakona”* (16:17). Isus ne samo da zagovara poštovanje židovskog zakona, već ga proširuje da bude obuhvatniji. Koncentrira se na ono što prethodi zlu i grijehu, a ne samo na njihova ispoljavanja. Isus više gleda na srce. Tko ne sagriješi u srcu, neće ni djelima.

Govoreći o ubojstvu, Isus kao korijene ubojstva vidi mržnju koja dolazi iz srca te srdžbu i pogrdne riječi. Potiče ljude da spriječe u sebi ono što vodi prema tjelesnom sukobu i ubojstvima. Govoreći o preljubu, uviđa da je izvor i početak preljuba požuda. Stari zakon je branio samo preljub, dok Isus potiče vjernike, da misle unaprijed i da spriječe ono što će ih dovesti do preljuba. Kod Židova, moglo se razvesti tako da se ženi, dade otpusnica. Isus ne odobrava razvod niti vezu prethodno razvedenih.

Isus je kudio farizeje i pismoznance, da se jako pridržavanju sitnica u zakonu, a zapostavljaju bitno. Ona na nekim mestima čak ustanovljava nove obrasce ponašanja, nasuprot starozavetnom načelu retributivne pravde:

Isus na kraju čitavu hebrejsku Toru i proročke knjige podvodi pod zlatno pravilo morala:

Isus je tumačio Mojsijev zakon na obuhvatniji način, usređujući se na duh zakona, za razliku od jevrejskih pravnika i fariseja koji su slovo zakona doslovno shvatali.

## Markonova antiteza

Temeljno je polazište Marciona nepomirljiva protivrečnost između pravednosti i milosti, zakona i evanđelja, jevrejstva i hrišćanstva. Zakon i evanđelje se toliko razlikuju da ne mogu poticati od istog Boga. Marcion starozavetnog Boga zove pravednim, dok je Isusov Bog dobar. Da su oni različiti, Markion dokazuje brojnim primerima iz Svetog pisma: Zakon kaže: *[[oko za oko, zub za zub]]*; a Evanđelje: »*[[okreni drugi obraz|Ako te netko udari po jednom obrazu, pruži mu i drugi]]*«. Elizej šalje medvjede na djecu koja mu se rugaju, a Isus kaže: »*[[budite poput dece|Pustite djecu da dolaze k meni]]*.« Mojsije širi ruke na brdu da Izrael može istrijebiti svoje neprijatelje, a Isus širi ruke na križu da spasi grešnike. Jozua zaustavlja sunce da se može nastaviti ubijanje, a Isus kaže: »*Neka sunce ne zađe nad vašom srdžbom*.«

## Izvori

## Povezano
* Tora
* Mojsije
* Deset zapovesti
* Beseda na gori
* Pismo Flori
Wang Gui

**Wang Gui** (王珪) (571–639), kurtoazno ime **Shujie** (叔玠), formalno **Duke Yi of Yongning** (永寧懿公), bio je kineski kancelar za vrijeme vladavine cara Taizonga od Tanga (Li Shimin). Bio je unuk Wang Sengbiana, generala i regenta dinastije Liang. Wang Sengbian je svog sina Wang Yija (王顗) poslao u sjevernu Kinu kao taoca na dvor dinastija Sjeverni Qi. Tamo se Wang Gui rodio, a nakon očeve smrti 573. ga je odgojio stric Wang Po (王頗), uvaženi učenjak. Mladi Wang Gui je kasnije ušao u službu cara Wena od Suija, a nakon njegove smrti u službu princa Yang Lianga. Nakon prinčeve neuspjele pobune protiv svog brata, cara Yang, Wang Gui je, nastojeći izbjeći pogubljenje, pobjegao u Qinling planine gdje se skrivao više od jedne decenije.

Skrivati se prestao kada je godine 617. general Li Yuan digao ustanak protiv cara Yanga. Li Gang (李綱), jedan od generalovih pomoćnika, preporučio je da ga se uzme u službu. Li Yuan, koji će sljedeće godine preuzeti carsku titulu pod imenom Gaozu i osnovati dinastiju Tang, ga je poslao u štab svog sina i prezumptivnog nasljednika Li Jianchenga. Tamo se Wang Gui istakao svojom sposobnošću, ali je s vremenom došao u carevu nemilost, s obzirom da je car Gaozu savjetnike Li Jianchenga i njegovog brata Li Shimina (car Taizong) smatrao odgovornim za potpirivanje sukoba među braćom. Godine 626. je Wang Gui prognan. Međutim, iste godine je, pak, Li Shimin kod kapije Xuanwu ubio Li Jianchenga i još jednog brata, Li Juanjija. 

Car Gaozu je, nastojeći izbjeći dalje krvoproliće, abdicirao u korist Li Shimina. Ta se odluka pokazala opravdanom, jer je Li Shimin, sada car Taizong, odlučio ne samo poštediti savjetnike i suradnike svoje suparničke braće, nego ih angažirati u svojoj službi. To je uključilo i Wang Guija, koji je s vremenom postao kancelar. Na tom mjestu se istakao svojom čestitošću, ali i spremnošću da otvoreno i bez uvijanja kritizira cara; Taizong je, pak, takve osobine cijenio te Wang Guiju davao brojne počasti. Wang Gui je u carevoj službi ostao do smrti 639.

## Reference
* *[[Knjiga Tanga]]*, vol. 70.http://ef.cdpa.nsysu.edu.tw/ccw/02/tan08.htm 
* *[[Nova knjiga Tanga]]*, vol. 98.http://ef.cdpa.nsysu.edu.tw/ccw/02/ntan14.htm 
* *[[Zizhi Tongjian]]*, vols. 190, 191, 192, 193, 194, 195.
Li Jing

**Li Jing** (李靖, pinyin: Lǐ Jìng) (571 – 2. jul 649), né **Yaoshi** (藥師/药师, pinyin: Yàoshī), formalno **Vojvoda Jingwu od Weija** (衛景武公), bio je kineski general i kancelar dinastije Tang. Najpoznatiji je po tome što je godine 630. porazio Istočne Tujue (Nebeske Turke) pod Jiali Khanom sa samo 3.000 konjanika, nakon čega je Istočni Tujue postao vazalna država Tanga. On i Li Shiji se smatraju najistaknutijim vojskovođama rane dinastije Tang.

## Reference

* *[[Knjiga Tanga]]*, vol. 67.http://ef.cdpa.nsysu.edu.tw/ccw/02/tan08.htm 
* *[[Nova knjiga Tanga]]*, vol. 93.http://ef.cdpa.nsysu.edu.tw/ccw/02/ntan14.htm 
* *[[Zizhi Tongjian]]*, vols. 184, 187, 188, 189, 190, 191, 193, 194, 196, 197, 198, 199.
Li Jing (razvrstavanje)

**Li Jing** se može odnositi na:.
* **[[Li Jing]]** (李靖), general dinastije Tang koji je postao mitska ličnost.
* Zhongzhu od Južnog Tanga (李璟), drugi vladar dinastije Južni Tang.
* Li Jing (božanstvo), izmišljeni lik u *Fengshen Yanyi*
* Li Jing (gimnastičar) - kineski gimnastičar, prvak svijeta i dobitnik olimpijske medalje 
* Li Jing (glumica) - tajvanska TV-voditeljica i glumica
* Jing Li, kinesko ime Li Jing, kemičar i profesor na Univerzitetu Rutgers
Obrezanje Isusa

Evanđelje po Luki prenosi da je Isus bio obrezan osmog dana po rođenju (Luka 2:21). Osmi dan po rođenju novorođenče Isus je donesen u hram i obrezan shodno zakonu postojećem u Izraelu još od vremena Abrahama. Tom prilikom roditelji mu nadadoše ime Isus, kako je prema hrišćanskoj predaji blagovestio arhangel Gavrilo njegovoj majci Mariji.

Kasnije su se judeo-hrišćani pozivali na Isusovo obrezanje kao primer da je obrezanje obavezno za sve hrišćane. Međutim, u hrišćanstvu je obrezivanje veoma rano ukinuto, i donekle zamenjeno krštenjem.

Srpska pravoslavna crkva praznuje ovaj praznik 1. januara po julijanskom, a 14. januara po gregorijanskom kalendaru.

## Reference
Milan Delčić Delča

**Milan Delčić Delča** je bio muzičar, dramaturg i televizijski voditelj iz Srbije. Rođen je u Pirotu 19. novembra 1960. godine, a detinjstvo je proveo u Kruševcu, gde je završio niže razrede osnovne škole pre nego što se sa porodicom preselio u Beograd.

Muzikom je počeo da se bavi krajem 1970-ih. Sa Zoranom Vulovićem i Aleksandrom Vasiljevićem 1979. je osnovao grupu „Furije furiozno furaju“, koja je kasnije preimenovana u „Prolog za veliki haos“. U to vreme njih trojica su pripremali amaterske pozorišne predstave, a radili su i kao novinari-saradnici radio stanice Studio B. Grupi su se 1980. pridružili novi članovi i ona je dobila naziv „U škripcu“. Prve snimke, pesme „Južno voće“ i „Pamflex dom“, objavili su 1981. na albumu „ARA“ koji je okupio sastave druge generacije beogradskog novog talasa. Delčić je sa ovom grupom snimio pet albuma: „Godine ljubavi” (1982), „O je” (1983), „Nove godine” (1983), „Budimo zajedno” (1984) i „Izgleda da mi smo sami” (1990). Nakon toga je nastavio samostalnu muzičku karijeru i objavio još nekoliko albuma: „Delča i sklekovi” (1994), „S jezikom u usta” (1997), „Krenuo sam davno, ne sećam se gde” (2003) i kompilaciju najvećih hitova.

Godine 1984. diplomirao je dramaturgiju na Fakultetu dramskih umetnosti u Beogradu. Autor je nekoliko pozorišnih predstava: „Hari ne putuje vozom“ (SKC, 1984.), „Kraljevo blago“ (Atelje 212, 1986.), „-{Transsex hard-core one man show}-“ (Bitef teatar, 1992.), „Radmilo Gnusni i Radmila Pogana“ (Bitef teatar, 1992). Takođe je autor i režiser storije „Lepe, čiste, dobre“ u omnibusu „Beogradske priče“, dramaturg televizijske serije „Dome, slatki dome“, scenarista serije „U ime zakona“ (1991) i koscenarista filma „Ne skreći sa staze“ (2003).

Pojavljivao se u filmovima „Slatko od snova“ (1994) i „Sivi kamion crvene boje“ i u TV seriji „Otvorena vrata“ (1994-1995).

Na televiziji Art je vodio emisiju „Kult detektivi“ i noćni program „Kabinet doktora Mrmora“. Jedno vreme je bio muzički urednik televizije Metropolis.

U aprilu 2010. održao je samostalnu izložbu fotografija pod nazivom „-{Manhattan from Brooklyn}-“. Bilo je izloženo devet fotografija nastalih tokom 2009. godine, na kojima je Delčić pokušao da dočara svoj utisak Menhetna tokom kišnih i oblačnih večeri.

Nakon nekoliko godina borbe protiv raka, Delčić je umro 24. jula 2011. godine u svojoj 51. godini.

## Reference
572.

__NOTOC__
Godina **572.** (**[[rimske brojke|DLXXII]]**) bila je prijestupna godina koja počinje u petak u julijanskom kalendaru. Oznaka 572. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* proljeće - Istočno Rimsko Carstvo (Bizant) započinje novi rat sa Perzijom.
* Langobardi pod kraljem Alboinom zauzimaju Paviju.
* Vizigoti u Španiji napadaju tamošnje bizantske posjede.
* Car Bidatsu dolazi na japansko prijestolje.
* Taspar Khan nasljeđuje Muhan Khana na čelu Gok (Nebeskih) Turaka.
* Klef nasljeđuje kralja Alboina kao kralj Langobarda (ili 573).
* Theodric nasljeđuje svog brata Æthelrica kao kralj Bernicije (tradicionalni datum).


## Rođenja
* Princ Shotoku u Japanu

## Smrti
* Hulü Guang, kineski general u službi države Sjeverni Qi
* Wei Shou, kineski historičar
* Yuwen Hu, regent kineske dinastije Sjeverni Zhou
* Muhan Khan od Turaka
* 28.6. - Alboin, kralj Langobarda (ili 573)
* Liuva I, vizigotski kralj Hispanije (ili 573) 
* Æthelric, kralj Bernicije (tradicionalni datum)

## Reference
Taspar Kagan

**Taspar Qaghan** ili **Tatpar Qaghan** (staroturski:  , Tatpar qaγan, 佗缽可汗/佗钵可汗, Pinyin: tuóbō kěhàn, Wade-Giles: t'o-po k'o-han) je bio četvrti po redu kagan Turskog Kaganata, odnosno treći sin njegovog osnivača Bumin Qaghan i princeze Changle (長樂公主) od Weija. Vladao je od 572. do 581).

Za Tasparovu vladavinu je bilo karakteristično da je, za razliku od oca i starije braće, prihvatio kinesku kulturu, a posebno budizam. Na budizam ga je preobratio  Huilin, redovnik rodom iz države Sjeverni Qi, koji je Taspara sagradio pagodu. Za vrijeme Tasparove vladavine su kod Gok Turaka utočište pronašli brojni izbjeglice iz sjeverne Kine - prvo budisti koje je u državi Sjeverni Zhou progonio car Wu, a potom plemstvo iz države Sjeverni Qi kada je ista pala pod Sjeverne Zhoue 578. Među njima se našao i Gao Shaoyi koji je pokušao stvoriti vladu u izbjeglištvu, a koga je 580. Taspar pod pritiskom predao Sjevernom Zhouu.

Taspar je bio oženjen za kinesku princezu Qianjin, s kojom nije imao sinova. To je nakon njegove smrti 581. izazvalo dinastijsku krizu. Taspar je oporukom prijestolje ostavio Talopienu, sinu njegovog starijeg brata Muqan Qaghana. Međutim, po tradiciji je prijestolje trebalo ići Ishbari, sinu najstarijeg brata. Plemensko vijeće je odbacilo oporuku i kaganom proglasilo Ishbaru. To su, pak, odbili priznati Talopien i njegovi pristaše, što će dovesti do građanskog rata koji će trajati do 603. i značajno oslabiti državu.

## Reference

## Povezano
* Gao Shaoyi
Theodric od Bernicije

**Theodric** je bio peti po redu kralj anglosaksonskog kraljevstva Bernicije koji je, prema tradiciji, vladao od 572. do 579. Podaci o njegovom životu su prilično oskudni. Bio je jedan od sinova kralja Ide i naslijedio je brata Aethelrica. Prema predaji je vodio borbe sa britskim kraljevstvom Rheged, čiji ga je kralj Urien jednom stavio pod opsadu. Po Knjizi Taliesina je poginuo u borbi sa Urienovim sinom Owainom mab Urienom, koja je izbila nakon što mu je Owain odbio dati taoce. Naslijedio ga je brat Frithuwald.
Lista langobardskih plemenskih vladara

Spisak langobardskih plemenskih vladara:

* Ibor i Ajo (kraj III veka n. e)
* Agelmund (polovina IV veka n. e)
* Lamiso (kraj IV veka n. e)
* Hildekok (početak V veka n. e)
* Gudeok (oko 476)
* Klef (oko kraja V veka)
* Tato (sam kraj V veka- oko 510 )

* 561 - 572 : Alboin (ubijen)
* 572 - 574 : Klef (ubijen)
* 574 - 584 : vladavina vojvoda
* 584 - 590 : Autari 
* 590 - 616 : Agilulf 
* 616 - 626 : Adaloald
* 626 - 636 : Arioald
* 636 - 652 : Rotari 
* 652 - 653 : Rodoald (ubijen)
* 653 - 661 : Aripert 
* 661 - 662 : Partarit (ubijen)
* 662 - 671 : Grimoald 
* 671 - 671 : Garibald (ubijen)
* 671 - 688 : Partarit (ubijen)
* 688 - 700 : Kunipert (ubijen 678)
* 700 - 700 : Luitpert
* 700 - 701 : Raginpert 
* 701 - 701 : Aripert II
* 701 - 702 : Luitpert (drugi mandat)
* 703 - 712 : Aripert II (drugi mandat)
* 712 - 712 : Ansprand 
* 712 - 744 : Liutprand 
* 744 - 744 : Hildeprand
* 744 - 749 : Račis (abdicirao)
* 749 - 756 : Aistolf
* 756 - 757 : Račis (drugi mandat)
* 757 - 774 : Deziderije
** 759 : Adalgis 
* 774 : Karlo Veliki
Princ Shōtoku

, također poznat i kao , bio je japanski regent iz Asuka perioda.

Bio je sin cara Yomeija i njegove sestre Princeze Anahobe no Hashihito. Bio je u rodu s uticajnim klanom Soga. Godine 593. je imenovan za regenta (*Sesshō*) od strane carice Suiko. Kao gorljivi budist je nastojao proširiti tu religiju po Japanu, a isto tako i kao opravdanje dalekosežnih reformi usmjerenih na centralizaciju. Godine 603. je na dvoru utemeljio 12 rangova za državne službenike. Također mu se pripisuje i promulgiranje Ustava od sedamnaest članaka.

Osim politikom, Shotoku se bavio i pisanjem budističkih komentara, pri čemu je posebnu važnost davao Lotusovoj sutri, Vimalakirti Sutri i Sutri Kraljice Srimale.

Godine 605. je primio diplomatsku poruku od kineskog cara Yanga od Suija , na što je odgovorio poslavši u Kinu misiju pod Ono no Imokom u 607. U pozdravnoj poruci se za Japan prvi put koristi izraz "Nihon" umjesto dotadašnjeg izraza *[[Wa (Japan)|Wa]]*.

## Napomene

## Reference
* Como, Michael A. *Shotoku: Ethnicity, Ritual and Violence in the Japanese Buddhist Tradition*. New York: Oxford University Press, 2008. 
* Varley, H. Paul. (1973). *Japanese Culture: A Short History.* New York: Praeger Publishers.
* __________. (1980). *Jinnō Shōtōki: A Chronicle of Gods and Sovereigns.* New York: Columbia University Press. ; OCLC 59145842

## Vanjske veze
Bitka kod Kilikijskih vrata

**Bitka kod Kilikijskih vrata** se odigrala za vrijeme Antonijevog (rimsko-partskog) rata 39. pne. između rimskih snaga pod Publijem Ventidijem Basom na jednoj, i partskih snaga na čelu s odmetnutim rimskim generalom Kvintom Labijenom na drugoj strani. Završila je rimskom pobjedom, koja je, zajedno s kasnijom pobjedom Amanskog prijevoja dovela do kraha partske ofenzive na maloazijske i bliskoistočne posjede tadašnje Rimske Republike.

## Uvod
Drugi veliki rat između Rimljana i Parta je izbio 40. pne. kada je partski kralj Orod II iskoristio iscrpljenost rimske države i zauzetost njenih vlastodržaca građanskim ratovima kako bi pokušao osvojiti rimska područja u Maloj Aziji i Bliskom istoku. U tome je ispočetka imao velikih uspjeha, čemu su pridonio prelazak velikog broja rimskih trupa pod Kvintom Labijenom na partsku stranu. Labijen i njegovi pobunjenici su zauzeli veliki dio Male Azije, dok su Parti na čelu s tadašnjim princom (i budućim kraljem) Pakorom I zauzeli Siriju i Palestinu. Na to je trijumvir Marko Antonije, koji je vladao istočnim dijelom rimske države, reagirao tako što je vojsku pod komantom Basa poslao da se iskrca na obale Kilikije, u pozadini Labijenovih trupa. Labijen je obustavio svoju ofenzivu i došao na jug gdje se spojio sa Pakorovim partskim snagama.

## Tok bitke
Precizne lokacija bitke nije poznata, ali se zna da je Bas, upoznat s lošim rimskim iskustvima u prethodnim okršajima sa Partima i njihovom konjicom, postavio svoju vojsku - kojoj je glavninu činila pješadija - na vrhu brda, a malobrojnu konjicu na krilima. Cilj je bio na brdovitom terenu anulirati partsku prednost u konjici. Parti su, pak, koristili svoj tradicionalni rastreseni borbeni poredak - ispred su postavili konjanike-strijelce, a iza elitne katafrakte. Parti su, uvjereni u pobjedu, odlučili napasti bez da su sačekali Labijenovu savezničku pješadiju. Parti su počeli obasipati Basove legionare sa strijelama, ali bez nekog naročitog efekta, jer su Rimljani čvrsto držali štitove iznad sebe. Nakon nekog vremena je Bas shvatio da je partski napad zastao te iskoristio priliku i naredio juriš nizbrdo. Rimski legionari su, prije nego što su Parti stigli reagirati, udarili u neprijateljske redove i u borbi prsa o prsa sasjekli partske lako oklopljene i naoružane strijelce. To je izazvalo sveopću paniku u partskim redovima i povlačenja, pri čemu su slabije pokretni Labijen i njegova pješadija ostavljeni svojoj sudbini.

## Posljedice
Labijen je, shvativši da je poražen, pokušao pobjeći, ali je uhvaćen i nedugo potom pogubljen. Većina njegovog ljudstva je, pak, prešla na Basovu stranu. Bitka kod Kilikijskih vrata je povratila rimsku vlast nad Malom Azijom, dok će kasnija pobjeda kod Amanskog prijevoja povratiti rimsku vlast nad Sirijom.

## Izvori

## Izvori
* Dando-Collins, Stephen. "Mark Antony's Heroes". Published by John Wiley and Sons, 2008
, 978-0-470-22453-3
Bitka kod Amanskog prijevoja

**Bitka kod Amanskog prijevoja** se odigrala na početku Antonijevog (rimsko-partskog) rata 39. pne. između rimskih snaga na čelu s Publijem Ventidijem Basom na jednoj, i partskih snaga pod generalom Farnapatom na drugoj strani. Nakon što je u prethodnoj bitci kod Kilikijskih vrata razbio partsku vojsku princa Pakora i prisilio je da napusti Malu Aziju, Bas je sa svojim trupama krenuo na jug kako bi povratio prethodne godine izgubljenu Siriju. Parti su ga pokušali zaustavili tako što su pod generalom Farnapatom zapriječili uski prolaz (tzv. Sirijska vrata) u planini Aman (današnji Nur). Bas je tamo u izviđanje poslao prethodnicu na čelu sa Pompsedijem Silonom; ona je iznenada nabasala na partske snage i, s obzirom na brojčanu nadmoć neprijatelja, našla u izuzetno teškoj situaciji. Rimljane je od katastrofe spasio pravovremeni dolazak glavnine pod Basom, koja je nadvladala Parte, pri čemu je ubijen general Farnapat. Preživjeli Parti su se povukli preko Eufrata, omogućivši Basu da počne "čistiti" Siriju. Parti su sljedeće godine pokušali protivofanzivu koja je završila bitkom na planini Gindar.

## Izvori
* Dando-Collins, Stephen. "Mark Antony's Heroes". Published by John Wiley and Sons, 2008 , 978-0-470-22453-3